b'\n_START_ARTICLE_\nKarl Ernst\n_START_SECTION_\nLiv og virke\n_START_PARAGRAPH_\nHan ble f\xc3\xb8dt i Wilmersdorf i Berlin, og arbeidet som ung mann som pikkolo p\xc3\xa5 et hotell der, og som utkaster p\xc3\xa5 en kaf\xc3\xa9 med et intellektuelt klientell. I 1923 gikk han inn i NSDAP. Han tiltrakk seg raskt lederen Ernst R\xc3\xb6hms oppmerksomhet, angivelig ikke minst fordi han hadde utseendet med seg, og kom inn i R\xc3\xb6hms indre krets. _NEWLINE_4. april 1931 ble Ernst forfremmet til SAs leder for Berlin og Brandenburg. Gjennom R\xc3\xb6hms innflytelse ble han valgt inn i Riksdagen i 1932. Tidlig i 1934 ble han forfremmet til SS-Gruppenf\xc3\xbchrer, og han ble samtidig innlemmet i den nasjonale ledelsen for SA. _NEWLINE_30. juni 1934 giftet han seg, og brudeparet kj\xc3\xb8rte til Bremen for \xc3\xa5 dra videre p\xc3\xa5 bryllupsreise til Madeira. Utenfor Bremen ble han forbikj\xc3\xb8rt av SS-medlemmer som \xc3\xa5pnet ild mot bilen. Han kone og sj\xc3\xa5f\xc3\xb8r ble s\xc3\xa5ret. Han ble tatt av SS-mennene og sendt til Berlin hvor han ble henrettet som en del av utrensningen under De lange knivers natt.'